CELEX: 62017CA0287
Language: bg
Date: 2018-09-13 00:00:00
Title: Дело C-287/17: Решение на Съда (девети състав) от 13 септември 2018 г. (преюдициално запитване от Okresní soud v Českých Budějovicích — Чешка република) — Česká pojišťovna a.s./WCZ, spol. s r.o. (Преюдициално запитване — Правен режим на предприятията — Борба със забавяне на плащането по търговски сделки — Директива 2011/7/ЕС — Член 6, параграфи 1 и 3 — Възстановяване на разноските по събиране на вземането — Разноски по покани за изпълнение, изпратени до длъжника поради забавяне на плащането)

12.11.2018   
            
            
               BG
            
            
               Официален вестник на Европейския съюз
            
            
               C 408/22
            
         
      Решение на Съда (девети състав) от 13 септември 2018 г. (преюдициално запитване от Okresní soud v Českých Budějovicích — Чешка република) — Česká pojišťovna a.s./WCZ, spol. s r.o.
      (Дело C-287/17) (1)
      
      ((Преюдициално запитване - Правен режим на предприятията - Борба със забавяне на плащането по търговски сделки - Директива 2011/7/ЕС - Член 6, параграфи 1 и 3 - Възстановяване на разноските по събиране на вземането - Разноски по покани за изпълнение, изпратени до длъжника поради забавяне на плащането))
      (2018/C 408/27)
      Език на производството: чешки
      
         Запитваща юрисдикция
      
      Okresní soud v Českých Budějovicích
      
         Страни в главното производство
      
      
         Ищец: Česká pojišťovna a.s.
      
         Ответник: WCZ, spol. s r.o.
      
         Диспозитив
      
      Член 6 от Директива 2011/7/ЕС на Европейския парламент и на Съвета от 16 февруари 2011 година относно борбата със забавяне на плащането по търговски сделки трябва да се тълкува в смисъл, че признава на кредитора, който иска обезщетение за разноските по поканите за изпълнение, изпратени до длъжника поради забавяне на плащането, право да получи на това основание, освен фиксираната сума от 40 EUR по параграф 1 от този член, разумно обезщетение по смисъла на параграф 3 от същия член за частта от тези разноски над фиксираната сума.
      
         (1)  ОВ C 269, 14.8.2017 г.